Diari Oficial de la Generalitat Valenciana


Sumari del DOGV 4394, del 09-12-2002 (2002/12364)

Notificació a Cristóbal Torrente Pérez.
---------------------------------------

### Dades del document

Número de DOGV
:   4394

Data del DOGV
:   09-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12296


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Cristóbal Torrente Pérez. [2002/A12949]
  
Intentada la notificació de la resolució del recurs d'alçada dictat per la secretària general de la Conselleria d'Economia, Hisenda i Ocupació, a Cristóbal Torrente Pérez, amb domicili a Elx, carrer Pedro Juan Perpiñán, que no s'ha pogut practicar, en virtut del que disposa l'article 59.4 de la Llei 30/1992 de 26 novembre, reguladora del Procediment Administratiu Comú, per mitjà del present anunci se li notifica l'acord següent:
  
«Vist el recurs d'alçada interposat per Antonio Nicolás Saura i Fulgencio Garcerán Galindo, en nom i representació d'Automáticos Magani, SL, en la seua qualitat d'administradors mancomunats, contra la Resolució del director territorial d'Economia i Hisenda a Alacant de data 25 de gener del 2002, registrada d'eixida amb data 29 de gener del 2002, per la qual s'acorda extingir l'autorització d'instal·lació de la màquina model Comatel Photo Play, sèrie 99-14802, propietat d'Automáticos Magani, SL, en execució de la resolució de la secretaria general de la Conselleria d'Economia, Hisenda i Ocupació.
  
Antecedents de fet
  
1. Que, amb data 25 de gener de 2002, per resolució de la Conselleria d'Economia i Hisenda d'Alacant i, prèvia la instrucció del preceptiu expedient es va acordar extingir l'autorització d'instal·lació de la màquina recreativa referida, que estava autoritzada per a la seua instal·lació en la cafeteria Stone, situada a Torrevieja, carrer Ramón Gallud, 78 en execució de la resolució d'esta Secretaria General de la Conselleria d'Economia, Hisenda i Ocupació que estimava el recurs d'alçada interposat en data 24 de maig de 2001 per Cristóbal Torrente Pérez contra la Resolució del director territorial d'Economia i Hisenda d'Alacant, de data 19 d'abril de 2001, en la qual es notificava la pèrdua de vigència del Butlletí de Situació de la màquina de tipus A amb número de permís d'explotació AAl21937, quedant la instal·lació d'esta vigent per a la seua instal·lació en la cafeteria Stone.
  
2. Que, per mitjà d'escrit registrat d'entrada en esta Direcció Territorial amb data 19 de febrer de 2002, Antonio Nicolás Saura i Fulgencio Garcerán Galindo, en nom i representació de la mercantil Automáticos Magani, SL, interposen recurs d'alçada contra la Resolució del director territorial d'Economia i Hisenda d'Alacant, de data 25 de gener de 2002, al·legant en síntesi:
  
- Que el recurs d'alçada interposat pel representant de l'empresa operadora Cristóbal Torrente Pérez, va haver de ser desestimat, ja que la pèrdua de vigència del butlletí de situació de la màquina de la seua propietat no es produïx només en base al canvi de titular de l'establiment, sinó pel llarg espai de temps transcorregut des que es va produir el canvi de titular, romanent mentrestant l'establiment tancat i, conseqüentment, la màquina desconnectada i no instal·lada.
  
- Que en aplicació de l'article 19 del Reglament de Màquines Recreatives i d'Atzar, en relació amb l'article 33.1 del mateix text dispositiu no hi ha subrogació del nou titular de l'establiment en el contracte d'instal·lació existent.
  
- Que l'estimació del recurs d'alçada presentat per l'empresa operadora Cristóbal Torrente Pérez suposa l'anul·lació de la Resolució de data 19 d'abril de 2001, dictada per la Direcció Territorial, però no implica l'anul·lació de l'autorització concedida a Automáticos Magani, SL.
  
- Que sol·licita la suspensió de la resolució recorreguda.
  
3. Que amb data 12 d'abril de 2002, la Direcció Territorial d'Economia i Hisenda a Alacant emet informe en què proposa la desestimació del recurs interposat per Antonio Nicolás Saura i Fulgencio Garcerán Galindo, en nom i representació de la mercantil Automáticos Magani, SL.
  
Fonaments de dret
  
1. La Secretaria General de la Conselleria d'Economia, Hisenda i Ocupació, és competent per a conéixer del recurs en virtut de l'article 24.4 del Reglament Orgànic i Funcional de la Conselleria d'Economia i Hisenda, aprovat pel Decret 90/2001, de 22 de maig, del Govern Valencià, publicat en el Diari Oficial de la Generalitat Valenciana número 4.006, de data 24 de maig de 2001, desplegat per l'Orde d'11 de setembre del 2001, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana de 24 de setembre del 2001.
  
2. El recurs és admissible per haver sigut presentat en el termini adequat, de conformitat amb el que disposa l'article 115 en relació amb l'article 48, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta després de la modificació introduïda per la Llei 4199, de 13 de gener.
  
3. Que amb data 1 de març de 2002 es concedix a l'empresa operadora Cristóbal Torrente Pérez, i a Efrén Gutiérrez Vera, tràmit d'audiència, en haver interposat recurs d'alçada Antonio Nicolás Saura i Fulgencio Garcerán Galindo, representants de l'empresa operadora Automáticos Magani, SL, sense que transcorregut el termini concedit per a això, formularen cap al·legació.
  
4. Realitzat per tant l'estudi del fons de l'assumpte és procedent desestimar les al·legacions del recurrent, ja que:
  
1. La resolució del director territorial d'Economia i Hisenda a Alacant, que ara és objecte de recurs, no fa més que executar la resolució dictada per esta Secretaria General en el recurs d'alçada interposat en data 24 de maig de 2001 per Cristóbal Torrente Pérez contra la Resolució del director territorial de data 19 d'abril de 2001.
  
La Secretaria General va estimar el recurs per això la resolució del director territorial de data 19 d'abril de 2001 que va anul·lar el butlletí de situació, de la màquina amb permís d'explotació AA/21010, pel canvi de titularitat de l'establiment en què es trobava instal·lada, quedava sense efecte.
  
Cobrava de nou vigència el butlletí de situació, que prèviament s'havia anul·lat, la qual cosa comportava l'extinció de l'autorització d'instal·lació de la màquina propietat d'Automáticos Magani, SL, en aplicació de l'article 34 del Decret 192/2001, conseqüència necessària de la vigència del butlletí de situació anterior i referit a la màquina propietat de l'empresa operadora el representant de la qual és Cristóbal Torrente Pérez, ja que en cas contrari ens trobaríem en un mateix establiment d'hostaleria amb més de dues autoritzacions d'instal·lació.
  
D'altra banda la resolució del director territorial de data 19 d'abril de 2001, que extingia el butlletí de situació de la màquina de tipus A, propietat de l'empresa operadora Cristóbal Torrente Pérez, es va acordar basant-se en el canvi de titularitat que s'havia efectuat en l'establiment d'hostaleria en què es trobava instal·lada per la interpretació que fins eixe moment, es feia de l'article 19 del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar.
  
Es tracta d'una actuació d'ofici, en la qual no es resol la sol·licitud del nou titular de l'establiment per trobar-se el local tancat durant 12 mesos o més, en aplicació de l'article 31, del Decret 155/1998 (modificat per Decret 192/2001, de 18 de desembre, del Govern Valencià).
  
No es pot, per tant, esgrimir eixe argument perquè no ha sigut formulada la sol·licitud d'aplicació de l'article 31.1 pel nou titular de l'establiment. La qüestió que es resol és l'abast i aplicació de l'article 19 del mencionat Reglament de Màquines Recreatives i d'Atzar.
  
Vistos la Llei de la Generalitat Valenciana 4/1988, de 3 de juny, del Joc de la Comunitat Valenciana, i la resta de textos legals de pertinent aplicació, he resolt:
  
Desestimar el recurs d'alçada interposat en data 19 de febrer de 2002 per Antonio Nicolás Saura i Fulgencio Garcerán Galindo, en nom i representació de la mercantil Automáticos Magani, SL, contra Resolució del director territorial d'Economia i Hisenda a Alacant de data 25 de gener de 2002, per la qual es va acordar extingir l'autorització d'instal·lació de la màquina de tipus A, model Comatel Photo Play, sèrie 99-14783, Guia de Circulació 5126542, propietat d'Automáticos Magani, SL, la qual estava autoritzada per a la seua instal·lació en la cafeteria Stone, situada a Torrevieja, carrer Ramón Gallud, 78.
  
Contra la present resolució, que posa fi a la via administrativa, l'interessat podrà interposar, directament, recurs contenciós administratiu davant del Jutjat Contenciós Administratiu, en el termini de dos mesos, comptats des del sendemà a la notificació de la present resolució, de conformitat amb els articles 8, 14 i 16 de la Llei 29/1998, de 13 de juliol, Reguladora de la Jurisdicció Contenciosa Administrativa. Això sense perjudici que s'utilitze qualsevol altra via que es considere oportuna.»
  
I perquè servisca de notificació a l'interessat, s'expedix el present anunci.